CELEX: 21998D1008(01)
Language: hr
Date: 1998-01-30 00:00:00
Title: Odluka Zajedničkog odbora EGP-a br. 1/98 od 30. siječnja 1998. o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               66
            
         21998D1008(01)
   
               L 272/1
            
            
               SLUŽBENI LIST EUROPSKE UNIJE
            
            
               30.01.1998.
            
         
      ODLUKA ZAJEDNIČKOG ODBORA EGP-a
   br. 1/98
   od 30. siječnja 1998.
   o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog IX. Sporazumu izmijenjen Odlukom Zajedničkog odbora EGP-a br. 53/96 (1);
   budući da je Prilog XIX. Sporazumu izmijenjen Odlukom Zajedničkog odbora EGP-a 34/96 (2);
   budući da Direktiu 97/5/EZ Europskog parlamenta i Vijeća od 27. siječnja 1997. o prekograničnim virmanskim nalozima (3) treba unijeti u Sporazum;
   budući da Direktivu 97/5/EZ također treba primijeniti na prekogranične virmanske naloge u valutama Lihtenštajna, Islanda i Norveške;
   budući da Direktivu 97/5/EZ treba unijeti u Prilog IX. i navesti, samo u informativne svrhe, u Prilogu XIX. Sporazumu,
   ODLUČIO JE:
   Članak 1.
   Iza točke 16. (Direktiva Europskog parlamenta i Vijeća 95/26/EZ) u Prilogu IX. Sporazumu umeće se sljedeća alineja:
   
      16.a   397 L 0005: Direktiva 97/5/EZ Europskog parlamenta i Vijeća od 27. siječnja 1997. o prekograničnim virmanskim nalozima (SL L 43, 14.2.1997., str. 25.).
      Odredbe Direktive se za potrebe sadašnjeg Sporazuma tumače sa sljedećim prilagodbama:
      
                  (a)
               
               
                  u članku 1., riječi ‚valute država članica’ zamjenjuju se sljedećim ‚valute država članica i država članica EFTA-e’;
               
            
                  (b)
               
               
                  članak 2. stavak (c) zamjenjuje se sljedećim:
                  ‚financijska institucija’ znači:
                  
                              —
                           
                           
                              kreditne institucije kako je definirano u prvoj alineji članka 1. Direktive 77/780/EEZ,
                           
                        
                              —
                           
                           
                              osiguravajuća društva kako je definirano u članku 1. točki (a) Direktive 92/49/EEZ,
                           
                        
                              —
                           
                           
                              osiguravajuća društva kako je definirano u članku 1. točki (a) Direktive 92/96/EEZ,
                           
                        
                              —
                           
                           
                              društva za zajednička ulaganja u prenosive vrijednosne papire (UCITS) kako je definirano u članku 1. stavku 2. Direktive 85/611/EEZ,
                           
                        
                              —
                           
                           
                              investicijske tvrtke kako je definirano u članku 1. stavku 2. Direktive 93/22/EEZ,
                           
                        
                              —
                           
                           
                              ostala društva čije su djelatnosti slične društvima spomenutima u prethodnim alinejama ili čija je glavna djelatnost stjecanje udjela u financijskoj imovini ili preoblikovanje financijskih potraživanja.”
                           
                        
            
   Članak 2.
   Iza točke 7.b (Direktiva 94/47/EZ Europskog parlamenta i Vijeća) u Prilogu XIX. Sporazumu umeće se sljedeće:
   
               „7.c
            
            
               
                  397 L 0005: Direktiva 97/5/EZ Europskog parlamenta i Vijeća (4) od 27. siječnja 1997. o prekograničnim prijenosima kredita (SL L 43, 14.2.1997., str. 25.).
            
         Članak 3.
   Tekstovi Direktive 97/5/EZ na islandskom i norveškom jeziku, koji su priloženi odnosnim jezičnim inačicama ove Odluke, vjerodostojni su.
   Članak 4.
   Ova Odluka stupa na snagu 1. veljače 1998., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 30. siječnja 1998.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 21, 23.1.1997., str. 8.
   
      (2)  SL L 237, 19.9.1996., str. 41.
   
      (3)  SL L 43, 14.2.1997., str. 25.
   
      (4)  Ovdje se navodi samo u informativne svrhe. Za primjenu, vidjeti Prilog IX.”